ΓΡΑΠΤΗ ΕΡΩΤΗΣΗ E-3050/01

υποβολή: Alexandros Alavanos (GUE/NGL) προς την Επιτροπή

(5 Νοεμβρίου 2001)

Θέμα: Συμπληρωματικά στοιχεία για τηνγιεινή και ασφάλεια των εργαζομένων

Στην απάντηση της Επιτροπής στην ερώτησή μου Ε-0906/01(1) για τους ουσιαστικούς ελέγχους από τα κράτη μέλη σύμφωνα με το άρθρο 4.2 της Οδηγίας πλαίσιο 89/391/ΕΟΚ(2) για τη βελτίωση της ασφάλειας και τηςγείας των εργαζομένων, αναφέρεται ότι: Όσον αφορά την κατάσταση στην Ελλάδα, η Ευρωπαϊκή Επιτροπή ζήτησε συμπληρωματικές πληροφορίες από τον καταγγέλοντα (αναφορά 00/4404) ύστερα από την καταγγελία της Γενικής Συνομοσπονδίας Εργατών Ελλάδας. Αφού τις έλαβε απέστειλε επιστολή στην ελληνική κυβέρνηση ζητώντας πληροφορίες για την εφαρμογή των μέτρων Αν και εστάλη επιστολήπενθύμισης στις ελληνικές αρχές, δεν έχουν αποστείλει τις πληροφορίες που ζήτησε η Επιτροπή.

Παρόλα αυτά, με έγγραφό της (62383/1-8-2001) προς τον καταγγέλλοντα, η Γενική Διεύθυνση Απασχόλησης και Κοινωνικών Υποθέσεων ζητά συμπληρωματικές πληροφορίες. Επειδή το θέμα παραμένει οξυμένο και οι έλεγχοι ακόμη παραμένουν πλημμελείς, ερωτάται η Επιτροπή γιατί δεν έχει προχωρήσει στη διαδικασία του άρθρου 226 με τα στοιχεία που έχουν καταγγελθεί ή έχει συγκεντρώσει η ίδια, αλλά συνεχίζει να ζητά συμπληρωματικές πληροφορίες από τον καταγγέλλοντα·

(1) ΕΕ C 340 E της 4.12.2001, σελ. 119.

(2) ΕΕ L 183 της 29.6.1989, σελ. 1.

Κοινή απάντησητου κ. Διαμαντοπούλου εξ ονόματος της Επιτροπήςστις γραπτές ερωτήσεις E-3049/01 και E-3050/01

(6 Δεκεμβρίου 2001)

Η Επιτροπή τονίζει ότι μια ερώτηση που αφορά κάτι τόσο περίπλοκο όπως η λειτουργία ενός συστήματος επαρκούς ελέγχου και εποπτείας το οποίο πρέπει να εφαρμόζουν τα κράτη μέλη σύμφωνα με το άρθρο 4 παράγραφος 2 της οδηγίας 89/391/ΕΟΚ του Συμβουλίου της 12ης Ιουνίου 1989 σχετικά με την εφαρμογή μέτρων για την προώθηση της βελτίωσης της ασφάλειας και τηςγείας των εργαζομένων κατά την εργασία(1), δεν μπορεί να απαντηθεί χωρίς αναλυτικές και πλήρεις πληροφορίες σχετικά με τηνποτιθέμενη δυσλειτουργία του ελληνικού συστήματος ελέγχου και εποπτείας.

Για τον σκοπό αυτό, η Επιτροπή απέστειλε στην ελληνική κυβέρνηση επιστολή με την οποία ζητούσε πληροφορίες σχετικά με την εφαρμογή των μέτρων που αποσκοπούν στην προώθηση της ασφάλειας και τηςγείας των εργαζομένων στην εργασία. Στην απάντησή της, η ελληνική κυβέρνηση παρείχε ορισμένες πληροφορίες οι οποίες έπρεπε, όμως, να συμπληρωθούν με άλλες προκειμένου να μπορέσει η Επιτροπή να επαληθεύσει τη λειτουργία του ελέγχου και της εποπτείας των ελληνικών αρχών. Στη συνέχεια, απεστάλη συμπληρωματική επιστολή προς την ελληνική κυβέρνηση στις 2 Αυγούστου 2001. Μεταξύ των πληροφοριών που ζητήθηκαν ήταν τα στατιστικά στοιχεία για τον αριθμό των δικαστικών διαδικασιών στον τομέα τηςγείας και της ασφάλειας στην εργασία και των κυρώσεων που επιβλήθηκαν, περισσότερες πληροφορίες για τις μεθόδους εργασίας της επιθεώρησης εργασίας (για παράδειγμα, πως επελέγησαν οι επιχειρήσεις στις οποίες έγινε επιθεώρηση, εάνπάρχει κάποιο σύστημα παρακολούθησης των επιθεωρήσεων και των μέτρων που λαμβάνονται μετά τις επιθεωρήσεις κ.λπ.), και λεπτομερής περιγραφή του εσωτερικού ελέγχου της επιθεώρησης εργασίας. Οι ερωτήσεις του αξιότιμου βουλευτή που αφορούν τις κατηγορίες που έχουν απαγγελθεί κατά των επιχειρήσεων, τις κυρώσεις που έχουν επιβληθεί και τη φύση αυτών των κυρώσεων, περιλαμβάνονται στις πληροφορίες που ζήτησε από τις ελληνικές αρχές η Επιτροπή με την προαναφερθείσα επιστολή της.

Οι ελληνικές αρχές απάντησαν με επιστολή από 9 Νοεμβρίου 2001. Η Επιτροπή επί του παρόντος εξετάζει την απάντηση, και δεν θα αμελήσει να λάβει τα ενδεδειγμένα μέτρα ανάλογα με το αποτέλεσμα αυτής της εξέτασης.

Ο ενδιαφερόμενος ενημερώθηκε για τις εξελίξεις του φακέλου με επιστολή από 1 Αυγούστου 2001, στην οποία αναφέρεται ο αξιότιμος βουλευτής. Με την επιστολή αυτή εξάλλου ζητείται από τον ενδιαφερόμενο να κοινοποιήσει τυχόν συμπληρωματικές πληροφορίες.

(1) ΕΕ L 183 της 29.6.1989.